देश में कुछ जगह पारा 40 डिग्री तक पहुंचा, यह सामान्य से 9 डिग्री ज्यादा
After the passing of winter, it became hot in February itself – in some places in the country, the mercury reached 40 degrees, which is 9 degrees more than normal. सूरज ने फरवरी में ही रौद्र रूप दिखाना शुरू कर दिया है। इस बार मौसम ने अजीब करवट ली है। देश के ज्यादातर हिस्सों में सर्दी के बाद बिना बसंत आए ही सीधे गर्मी महसूस होने लगी है।
सूरज ने फरवरी में ही रौद्र रूप दिखाना शुरू कर दिया है। इस बार मौसम ने अजीब करवट ली है। देश के ज्यादातर हिस्सों में सर्दी के बाद बिना बसंत आए ही सीधे गर्मी महसूस होने लगी है। तापमान में सबसे ज्यादा बढ़ोतरी राजस्थान और गुजरात में दिख रही है। वहां लगभग सभी क्षेत्रों में पारा सामान्य से 9 डिग्री सेल्सियस तक ज्यादा चल रहा है।
देश का औसत अधिकतम तापमान 15 मार्च जैसी स्थिति में पहुंच चुका है। शुक्रवार को गुजरात के भुज में लगातार दूसरे दिन देश का सबसे अधिक तापमान 38.6 डिग्री सेल्सियस दर्ज हुआ। गुरुवार को भुज में 40.3 डिग्री दर्ज हुआ था, जो फरवरी में दर्ज देश का सबसे अधिक तापमान है। शिमला और मसूरी जैसे हिल स्टेशनों पर तापमान सामान्य से 9 डिग्री तक ज्यादा है।
मार्च में ही चल सकती हैं हीटवेव... 
साफ आसमान व शुष्क हवाओं से न्यूनतम तापमान तेजी से कम हो रहा है। जबकि, दिन का तापमान तेजी से बढ़ रहा है। दिन-रात के तापमान में 20 डिग्री तक का अंतर है। इसलिए मार्च में ही हीटवेव चलने की आशंका है।
पारा बढ़ने के 2 प्रमुख कारण
मौसम विभाग की डॉ. सोमा सेन राय ने मौसम में हुए परिवर्तन के दो कारण बताए हैं। पहला- गुजरात और राजस्थान में एंटी-साइक्लोनिक सर्कुलेशन का बनना और आसमान का साफ रहना। इससे पारा अचानक बढ़ गया। दूसरा- तटीय इलाकों में सी-ब्रीज की शुरुआत में देरी यानी समुद्र से आने वाली पश्चिमी हवाएं देर से शुरू हो पा रही हैं और पूर्वी हवाएं दोपहर तक चल रही हैं। सी-ब्रीज से दोपहर बाद तटीय इलाकों में तापमान गिरता है।
3-4 दिनों में बन सकते हैं गर्मी के रिकॉर्ड
3-4 दिनों में पंजाब, हरियाणा, राजस्थान, गुजरात, मप्र में तापमान के रिकॉर्ड बन सकते हैं। शनिवार रात तक पश्चिमी विक्षोभ दस्तक दे रहा है। इससे हवा का पैटर्न बदलेगा। पारा बढ़ना थम सकता है।